# data[].attributes.headline
Kynningarmyndband: „Viltu tala íslensku við mig?"

# data[].attributes.subject
Kynningarmyndband: „Viltu tala íslensku við mig?"

# data[].attributes.body
Við upphaf verkefnisins 2020 gerðum við myndband til kynningar á verkefninu. Fyrirhuguð hafði verið hátíð á degi íslenskrar tungu í Egilshöll fyrir starfsfólk og nemendur í grunnskólunum þar sem ætlunin  var að fagna fjölbreytileika tungumálsins okkar og vekja athygli á verkefninu og íslenskuátakinu undir yfirskriftinni „Viltu tala íslensku við mig?“ en vegna covid aðstæðna í samfélaginu var það ekki hægt.  Því fórum við þá leið að gera myndband um mikilvægi samskipta á íslensku fyrir þá sem eru að læra málið. Myndbandið var og er hugsað fyrir nemendur og foreldra þeirra, starfsfólk skólanna og fleiri. Myndbandið hefur einnig nýst við kynningu á verkefninu á samfélagsmiðlum og í fjölmiðlum. Viðmælendur eru þjóðþekktir einstaklingar, nemendur með íslensku að móðurmáli, nemendur með íslensku sem annað mál og skólastjórnendur.  Myndbandið er og hefur verið notað til umræðna í skólunum á degi íslenskrar tungu (2020, 2021, 2022).

# data[].attributes.attachment_link.title
Upp úr hjólförunum - ráðstefna í Helgafellsskóla 11. ágúst 2023 | Skólaþróun

# data[].attributes.attachment_link.description
Árdegisdagskrá verður einnig send út í streymi. 9.00-9.10 Setning 9.10-10.10 Thomas Hatch, prófessor við Columbia háskóla: The education we need for a future we can't predict (sjá nánar hér ) 10.10-10.30 Kaffihlé 10.30-11.00 Málfríður Bjarnadóttir, deildarstjóri í Helgafellsskóla: Skapandi skólastarf - lykill að framtíð (sjá nánar hér ) 11.00-11.30 Hildur Arna Håkansson, kennari í Skarðshlíðarskóla: Hlaðborð möguleikanna.

# data[].attributes.body
Katrín Cýrusdóttir er skólastjóri í Húsaskóla og hefur starfað við kennslu og stjórnun síðastliðin 26 ár. Hún hefur haft umsjón með þróunarverkefninu „Vilt þú tala íslensku við mig?“ fyrir hönd skólanna í Grafarvogi og á Kjalarnesi frá upphafi eða síðastliðin 3 ár.

# data[].attributes.body
Guðlaug Stella er verkefnastjóri Íslenskuþorpsins og einn af stofnendum. Hún hefur tekið þátt í þróun Íslenskuþorpsins frá upphafi ásamt því að setja upp þorp víða á Íslandi í skólum og á vinnustöðum. Guðlaug Stella hefur starfað við kennslu í grunn- framhalds- og háskólum í rúmlega 30 ár og er með M.Paed gráðu í kennslu íslensku sem annars máls frá Háskóla Íslands. Hún er verkefnastjóri "Viltu tala íslensku við mig?" í grunnskólum Grafarvogs og á Kjalarnesi.

# data[].attributes.headline
Guðlaug Stella Brynjólfsdóttir og Katrín Cýrusdóttir: Viltu tala íslensku við mig? Kennsluverkefni í íslensku sem öðru máli

# data[].attributes.subject
Guðlaug Stella Brynjólfsdóttir og Katrín Cýrusdóttir: Viltu tala íslensku við mig? Kennsluverkefni í íslensku sem öðru máli

# data[].attributes.body
Grunnskólarnir í Grafarvogi og á Kjalarnesi leituðu til Íslenskuþorpsins sem er kennsluverkefni í íslensku sem öðru máli við Háskóla Íslands við mótun verkefnisins Viltu tala íslensku við mig? Töluðu máli hefur ekki verið gert nægjanlega hátt undir höfði í kennslu íslensku sem annars máls. Megintilgangur og markmið með verkefninu Viltu tala íslensku við mig? er að skapa aukin tækifæri fyrir nemendur til að tala íslensku og jafnframt styrkja félagsfærni og sjálfstraust þeirra í skólasamfélaginu.

Í Íslenskuþorpinu er boðið upp á markvisst og sérsniðið æfingaumhverfi fyrir nemendur í raunverulegum aðstæðum þar sem gengið er út frá því að tungumál lærist í félagslegum samskiptum. Aðferðin myndar brú úr kennslustofunni yfir í dagleg samskipti á íslensku og virkrar þátttöku í skólasamfélaginu. Samið er við velviljaða einstaklinga um að taka þátt í verkefninu og eiga samskipti við nemendur, þannig er íslenskunámið gert aðgengilegt, hagnýtt og skemmtilegt.

Fræðilegur grundvöllur Íslenskuþorpsins byggir m.a. á doktorsrannsókn Guðrúnar Theodórsdóttur dósents í íslensku sem öðru máli við Háskóla Íslands frá 2010. Þar sýna niðurstöður hvernig hægt er að nýta hversdagsleg samskipti utan kennslustofunnar til tungumálanáms. Nýjar rannsóknir í máltileinkun ganga út frá því að máltileinkun geti ekki orðið og verði ekki án málnotkunar. Rannsóknir sýna jafnframt að það sem skiptir mestu máli er að tala við einhvern sem kann meira í nýja málinu en nemandinn sjálfur og að tungumálanámið fari fram í samhengi við aðstæður.

Í málstofunni greina þær Guðlaug Stella og Katrín ásamt gestum frá Íslenskuþorpinu og umfangi þess í grunnskólum Grafarvogs og á Kjalarnesi. Farið verður yfir kennsluaðferðina og uppsetningu Íslenskuþorpa í skólum. Ný og glóðvolg kennslumyndbönd í aðferðinni kynnt til sögunnar ásamt kennsluleiðbeiningum og verkefnum fyrir nemendur. Einnig verður vikið að niðurstöðum rannsóknar þeirra Karenar Rutar Gísladóttur og Hönnu Ragnarsdóttur á viðhorfum kennara og skólastjórnenda til verkefnisins.